stanford-oval/wikipedia huggingface dataset:
Europass
Arvostelua

Europass-palloa on arvosteltu sen liukkauden takia. Europassilla on helppo tehdä kierrepotkuja sen pyöreyden ja vähäisten saumojen ansiosta. Palloa on kuitenkin vaikea ottaa kiinni, joten jotkut maalivahdit eivät pidä siitä . Erityisesti palloa ovat arvostelleet Tšekin maalivahti Petr Čech ja Saksan Jens Lehmann. Hyökkääjille uusi pallo on hyvä asia, sillä sitä on helppo kontrolloida jaloilla.
Aiheesta muualla

Virallinen sivusto (englanniksi)[vanhentunut linkki]
Tietoa Europassista Intersportin sivuilla (Arkistoitu – Internet Archive)
Peter Cechin haastattelu (englanniksi)
Ylen Em 2008 -sivusto (Arkistoitu – Internet Archive)
Europass julkistettiin (saksaksi) (Arkistoitu – Internet Archive)
Europass esiteltiin Luzernissa (saksaksi)
Europass ei ole maalivahtien suosiossa (englanniksi) (Arkistoitu – Internet Archive)
Europass Ylen sivustolla
Blogikirjoitus Guardianin sivuilla Europassista (englanniksi)
Haisevanlampi (Kangasniemi)

| Haisevanlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Kangasniemi
Koordinaatit:  62°03′20″N, 26°23′29″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kälkäjoen valuma-alue (14.95)
Laskuoja:  oja Rahujärveen 
Järvinumero:  14.954.1.006
Mittaustietoja
Pinnankorkeus:  127,3 m  
Pituus:  680 m  
Leveys:  330 m  
Rantaviiva:  1,838 km  
Pinta-ala:  10,889 ha  
Saaria:  1 
 fiHaisevanlampi 
Haisevanlampi  on Etelä-Savossa Kangasniemellä  Kuivasmäen lähellä sijaitseva lampi.
Maantietoa

Lampi on 680 metriä pitkä, 330 metriä leveä, ja sen pinta-ala on 10,9 hehtaaria. Lammella on kartan mukaan yksi saari.  Sen rantaviivan pituus on 1,8 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kälkäjoen valuma-alueella (14.95), jonka Mustajoen valuma-alueeseen (14.954) se kuuluu. Lammen vedenpinnan korkeus on 127,3 metriä mpy.
Evert Merola

Evert Leander Merola (18. huhtikuuta 1902 Lieto – 23. huhtikuuta 1997) oli suomalainen kansakoulunopettaja ja kirjailija.
Merola kävi Jyväskylän seminaarin vuonna 1930. Hän toimi kansakoulunopettajana Hirvensalmella 1930–1932, Vaasassa 1932–1934, Kauhajoella 1934–1936, Pusulassa 1936–1948 ja Suomusjärvellä 1948–1961. Näiden toimien lisäksi Merola esiintyi saarnaajana. Merola kirjoitti sotakokemuksistaan Kansa Taisteli lehteen ja Liedon kotiseudusta kuten kouluoloistaan erilaisissa julkistuksissa.
Merolan vanhemmat olivat maanviljelijä Kalle Leander Vainio ja Ida Aleksandra (o.s. Sarkala). Merola oli naimisissa Ida Lempi Jokisen kanssa vuosina 1928–1953 ja Hanni Ida Ester Nummenpään kanssa vuodesta 1953.
Teoksia

Kutsumuksen käsky : uskonnollinen kehitysromaani. Kirja, Helsinki 1930
Liedon palovakuutusyhdistys 1870-1970. 1970
Liedon osuuspankki 1902-1972: osuuskassaliikkeen vaiheita Liedossa 70 vuoden aikana. Liedon osuuspankki, Lieto 1972
George Beverly Shea

| George Beverly Shea> Henkilötiedot |
| --- | --- |
Syntynyt: 1. helmikuuta 1909 
Kansalaisuus:   Yhdysvallat
Ammatti:  laulaja-lauluntekijä
Muut tiedot
Aktiivisena:  1929-2013
George Beverly Shea (1. helmikuuta 1909 Winchester, Ontario, Kanada – 16. huhtikuuta 2013 Asheville, Pohjois-Carolina, Yhdysvallat) oli gospel-musiikin alalla vaikuttanut laulaja-lauluntekijä. Hän syntyi Kanadassa, mutta loi työuransa Yhdysvalloissa.
Shea aloitti laulamisen kirkkokuorossa Ontariossa. Hän julkaisi kymmeniä albumeja, ja vuonna 1978 hän pääsi Gospel Music Hall of Fameen. Hänellä oli lukuisia Grammy-ehdokkuuksia, ja hänelle myönnettiinkin kyseinen palkinto 1966.
Shea asui vaimonsa Karlenen kanssa Pohjois-Carolinassa. Billy Graham on nimennyt hänet suosikkilaulajakseen.
Varhainen elämä

Shea syntyi Winchesterissä, Ontariossa helmikuussa 1909, jossa hänen isänsä A. J. Shea toimi wesleyanilaisena metodistipastorina. Ensimmäisen kerran Shea esiintyi julkisesti isänsä kirkon kuorossa. Myöhemmin Shea lauloi Houghton Collegen Glee Clubissa. Shea valmistui Houghton Collegesta vuonna 1929. Vuosina 1929–1938 hän työskenteli vakuutusyhtiön virkailijana ja lauloi harrastuksenaan WMCA:n ja WHN:n radiokanavilla.
Laulajan ura

Vuosina 1938–1944 Shea toimi juontajana ja laulajana WMBI:n radiokanavalla Chicagossa. Ensimmäisen kerran Shea esiintyi Billy Grahamin mukana vuonna 1944. Graham toimi tuolloin Western Springissä pastorina ja oli muistanut Shean radio-laulantaa WCFL:n radio-ohjelmassa. Graham kutsui Shean auttamaan lähetyksessä, mistä alkoi pitkä yhteistyö herrojen välillä. Shea vastasi musiikista Grahamin kokoussarjakiertueilla ympäri maailman.
Shea kuului kokoussarjakiertueiden musiikkityön ytimeen alusta lähtien yhdessä Cliff Barrowsin kanssa. Vuodesta 1952 lähtien Sheaa kuultiin säännöllisesti radiossa.
Shea toimi aktiivisesti Billy Graham Evangelistic Association -järjestön työssä aina 1990-luvun lopulle saakka.
Teokset

Shea julkaisi neljä teosta:
1968: Then Sings My Soul, omaelämäkerta, Fleming Revell Company
Elokuvamusikaali/dokumentti vuonna 1984, World Wide Pictures
1972: Song That Lift the Heart, Fleming Revell Company
2004: How Sweet the Sound, Tyndale House Publishers
Huomionosoitukset

GMA Gospel Music -kunniagallerian jäsen (1978)
Aiheesta muualla

George Beverly Shean kuvaus allmusic.comissa (englanniksi)
Find a Grave

| Find a Grave |
| --- | --- |

Verkkosivusto:  www.findagrave.com
Kaupallinen:  kyllä
Rekisteröinti:  vaihtoehtoinen
Kielet:  englanti
Omistaja:  Jim Tipton (1995–2013)   Ancestry.com (2013–)
Avattu:  1998
Similarweb-sija:  1339. (kesäkuu 2022)
Nykyinen tila:  aktiivinen
Find a Grave on yhdysvaltalainen verkkosivusto, jonka avulla yleisö voi hakea ja lisätä online-tietokantaan hautausmaarekistereitä. Sivuston omistaa Ancestry.com. Sivusto vastaanottaa ja lataa digitaalisia valokuvia hautakivistä, jotka ovat ottaneet palkattomat vapaaehtoiset hautausmailla. Find a Grave julkaisee sen jälkeen kuvan verkkosivuilleen.
Heinäkuussa 2020 Find a Grave -sivustolla oli yli 190 miljoonaa hautausrekisteriä ja yli 75 miljoonaa kuvaa.
Historia

Sivuston perusti Jim Tipton vuonna 1995 tukemaan harrastustaan, kun hän vieraili kuuluisuuksien hautauspaikoilla. Hän lisäsi myöhemmin sivustolle keskustelupalstan. Find a Grave perustettiin kaupallisena kokonaisuutena vuonna 1998. Sivustolle alettiin lisätä myös tavallisten ihmisten hautoja, jotta käyttäjät voisivat muistaa edesmenneitä omaisiaan ja ystäviään.
Vuonna 2013 Tipton myi sivuston Ancestry.com-yhtiölle ja totesi, että sukututkimusyhtiö oli ”linkittänyt ja ohjannut liikennettä sivustolle useita vuosia. Hautaustiedot ovat upea lähde ihmisille, jotka tutkivat sukuhistoriaansa”. Syyskuussa 2013 Ancestry.comin ylläpitäjät kertoivat, että he aikovat lanseerata uuden mobiilisovelluksen, parantaa asiakastukea ja ottaa käyttöön parannetun muokkausjärjestelmän päivitysten lähettämiseksi, vieraiden kielten tuen ja muita sivuston parannuksia.
Vuoden 2017 marraskuussa alkuperäinen sivusto vaihdettiin uudelleen suunniteltuun sivustoon. Virallisesti 20. elokuuta 2018 alkuperäinen Find a Grave -verkkosivusto suljettiin.
Sisältö ja ominaisuudet

Sivusto sisältää luetteloita hautausmaista ja haudoista ympäri maailmaa. Yhdysvaltojen hautausmaat ovat järjestäytyneet osavaltioiden ja maakuntien toimestaselvennä, ja monet hautausmaarekisterit sisältävät Google Mapsin GPS-koordinaatit sekä valokuvia hautausmaista ja hautauspaikoista. Henkilökohtaiset hautarekisterit voivat sisältää syntymä- ja kuolemispäivän, elämäkerran tietoja, hautausmaa- ja tonttitietoja, valokuvia hautamerkitsijästä ja henkilöstä sekä avustajien tietoja.
Avustajien on ilmoittauduttava jäseneksi voidaakseen lähettää luetteloita, joita kutsutaan sivustolla muistomerkeiksi. Lähettäjästä tulee luettelon hallinnoija, mutta hän voi myös siirtää hallinnon toiselle jäsenelle. Vain listan nykyinen hallinnoija voi muokata sitä, mutta kuitenkin jokainen jäsen voi käyttää sivuston ominaisuuksia lähettääkseen korjauspyynnöt listan hallinnoijalle.
Jokainen jäsen voi myös lisätä valokuvia ja merkintöjä yksittäisiin luetteloihin; merkinnät voivat sisältää kuvia kukista, lipuista, uskonnollisista ja muista symboleista, ja ne voivat sisältää surunvalitteluja. Jäsenet voivat kysyä valokuvia tietystä haudasta, jolloin automaattisesti hautaa lähellä olevat saavat ilmoituksen pyynnöstä.
Sivuston entinen logo.
Find a Graven päämaja Lehissä, Utahissa.
Käännös suomeksi
Greatest Hits (Remo Drive)

| Greatest Hits Remo Drive |
| --- | --- | --- |

Studioalbumin tiedot
 Äänitetty : 2017
 Julkaistu: 16. maaliskuuta 2017
 Formaatti: digitaalinen
 Tyylilaji: emo
 Kesto: 34.05
 Levy-yhtiö: Rolling Green
Remo Driven muut julkaisut
| Split 2016 | Greatest Hits 2017 | Pop Music 2018 |
Singlet albumilta Greatest Hits
 ”Yer Killin Me” Julkaistu: 30. tammikuuta 2017  ”Art School” Julkaistu: 13. maaliskuuta 2017  ”Crash Test Rating” Julkaistu: 13. helmikuuta 2017
Greatest Hits on minnesotalaisen Remo Driven albumi, joka julkaistiin 16. maaliskuuta 2017 Rolling Green Recordsin kautta sen jälkeen kun bändin musiikkivideot olivat saaneet huomiota YouTubessa. Minnesotalainen Izzy Commers kuvasi albumin kansikuvan
Kappaleille "Art School", "Crash Test Rating" ja "Yer Killin' Me" on julkaistu musiikkivideot.
Kappaleet

Art School – 3.15
Hunting for Sport – 3.55
Crash Test Rating – 2.34
Strawberita – 3.37
Summertime – 3.44
Eat Shit – 2.20
Trying 2 Fool You – 4.10
Yer Killin' Me – 3.54
I'm My Own Doctor – 4.27
Name Brand – 5.17
Arvostelut

Theneedledrop: 7/10
Punknews:
Aiheesta muualla

"Greatest Hits" discogs.com -sivustolla (englanniksi)
Hannu Lundén

Hannu Tapio Lundén (21. lokakuuta 1952 Turku – 20. tammikuuta 2017 Turku) oli suomalainen juristi ja elintarvikealan yrittäjä ja yritysjohtaja, joka sai kauppaneuvoksen arvonimen.
Lundénin vanhemmat olivat talousneuvos Uuno Ensio Lundén ja Aino Helena Lindström ja puoliso vuodesta 1980 kotitalousopettaja Päivi Tuulikki Pietilä. Lundén tuli ylioppilaaksi Turun Lyseosta 1971 ja valmistui oikeustieteen kandidaatiksi Turun yliopistosta 1976. Auskultoituaan Vehmaan tuomiokunnassa hän sai varatuomarin arvon 1978. Lundén oli Keskinäisen vakuutusyhtiö Sammon lakimies 1976–1977 ja Oy Lunden & Co Ab:n, vuodesta 1999 Oy Lunden Ab, osakas ja toimitusjohtaja vuodesta 1978. Hän oli myös Oy Lunden Catering Ab:n toimitusjohtaja ja Oy Lunden Food Ltd:n, vuodesta 2005 Oy Lunden Ab Jalostaja, toimitusjohtaja. Lundénilla oli lisäksi useita asiantuntija- ja luottamustehtäviä. Kauppaneuvoksen arvonimen hän sai 2005. Partioliikkeessä aktiivisesti toimineen Lundénin mukaan on nimetty rahasto Lounais-Suomen partiopiirissä. Hänet muistetaan lahjoittajana, joka tuki partiolaisten ohella myös muun muassa orpolapsia Keniassa ja huumeongelmien ratkaisemista.
Aiheesta muualla

Terhi Kivistö: Hannu Lundén Biografiasampo.
Georges St. Pierre

| Georges St>  Pierre |
| --- | --- |
 Georges St. Pierre vuonna 2009
Henkilötiedot
Syntynyt: 19. toukokuuta 1981 (ikä 43) Saint-Isidore, Quebec
Kansalaisuus:   Kanada
Vapaaottelija
Lempinimi:  Rush GSP
Aktiivisena:  2002–2013 2017
Pituus:  178 cm
Paino:  84 kg
Painoluokka:  keskisarja (2017) välisarja (2002–2013)
Kätisyys:  oikea
Taistelutyyli:  Kyokushin, paini, brasilialainen jujutsu, thainyrkkeily, nyrkkeily
Seura:  Tristar Gym Jackson's MMA Grudge Training Center Renzo Gracie Academy
Tilastot
Ottelut:  28
Voitot:  26
– tyrmäyksellä:  8
– luovutuksella:  6
– päätöksellä:  12
Tappiot:  2
– tyrmäyksellä:  1
– luovutuksella:  1
Aiheesta muualla
www.gspofficial.com
| Georges St>  Pierre |
| --- | --- |

Henkilötiedot
Syntynyt: 19. toukokuuta 1981 (ikä 43) Saint-Isidore, Quebec
Kansalaisuus:   Kanada
Kyokushin-ottelija
Aktiivisena:  1991–1997
Painoluokka:  nuorten sarja
Kätisyys:  oikea
Vyöarvo:  3. dan
Aiheesta muualla
www.gspofficial.com
Georges St. Pierre (s. 19. toukokuuta 1981 Saint-Isidore, Quebec, Kanada) on kanadanranskalainen uransa lopettanut vapaaottelija. Hän oli UFC:n välisarjan mestari kahdesti, joista jälkimmäinen kesti vuodesta 2008–2013. St. Pierre oli myös keskisarjan mestari 2017 vuoden marraskuusta joulukuuhun. Helmikuussa 2019 St. Pierre ilmoitti päättävänsä vapaaottelu-uransa.
St. Pierrellä on musta vyö Kyokushin karatessa sekä brasilialaisessa jujutsussa.
Hän aloitti Kyokushin karaten seitsenvuotiaana suojellakseen itseään koulukiusaamiselta. Hän aloitti painin ja brasilialaisen jujutsun sen jälkeen kun hänen karateopettajansa kuoli, hän harjoitteli myös nyrkkeilyä. Hänet on äänestetty parhaimmaksi välisarjalaiseksi maailmassa.
Vapaaottelu-ura > UFC:n liittyminen

St. Pierre teki UFC debyyttinsä UFC 46:ssa, jossa hän kukisti Karo Parisyanin yksimielisellä päätöksellä. Hänen seuraava ottelunsa UFC:ssä oli Jay Hieronia vastaan UFC 48:ssa. St. Pierre voitti Hieronin teknisellä tyrmäyksellä, kun ensimmäistä erää oli oteltu 1:42.
Vapaaottelu-ura > Ensimmäinen mestaruusottelu

St. Pierren toisen UFC voiton jälkeen hän kohtasi Matt Hughesin UFC 50:ssä. St. Pierre hävisi ottelun taputettuaan käsilukon johdosta, kun ensimmäistä erää oli jäljellä vain yksi sekunti. Häviö oli hänen uransa ensimmäinen ja hän onkin sittemmin myöntänyt suuresti kunnioittaneensa Hughesia mennessään mestaruusotteluun.
Vapaaottelu-ura > Tie takaisin mestaruuteen

St. Pierre palasi takaisin UFC:n voitettuaan Dave Strasserin TKO 19:sta ensimmäisen erän olkapäälukolla. UFC 52:ssa, St. Pierren paluu ottelussa, hän kohtasi Jason Millerin. Hän voitti verisen ottelun yksimielisellä päätöksellä.
St. Pierre kohtasi mestarin ykköshaastajan Frank Triggin UFC 54:ssä. St. Pierre hallitsi ottelua ja voittikin ottelun Triggerin taputettua rear naked choken takia, kun ensimmäistä erää oli jäljellä alle minuutti. Triggerin jälkeen hän kohtasi myöhemmin Kevyensarjan mestaruuden voittaneen Sean Sherkin UFC 56:ssa. Toisen erän puolivälissä St. Pierrestä tuli toinen ottelija joka oli onnistunut voittamaan Sherkin, ja ensimmäinen joka oli tyrmännyt hänet.
UFC 58:ssa St. Pierre voitti entisen välisarjan mestarin B.J. Pennin tullen näin ykköshaastajaksi välisarjan mestaruusotteluun. St. Pierre asetettiin kohtaamaan välisarjan mestari Matt Hughes, mutta St. Pierre joutui vetäytymään ottelusta nivusvamman takia ja hänen tilalleen tuli mies, jonka hän oli voittanut aikaisemmin, B.J. Penn. UFC myöhemmin ilmoitti, että St. Pierrellä olisi mahdollisuus otella mestaruudesta, kun hän olisi täysin parantunut.
Vapaaottelu-ura > Paluu UFC:hen

20. kesäkuuta 2016 St. Pierre ilmoitti neuvottelevansa UFC:n kanssa paluustaan ottelemaan. 15. helmikuuta 2017 St. Pierren ilmoitettiin tehneen sopimuksen UFC:n kanssa, jonka jälkeen maaliskuussa St. Pierre kertoi tehneensä neljän ottelun sopimuksen.
Vapaaottelu-ura > Paluu UFC:hen > Keskisarjan mestaruudesta

Maaliskuussa 2017 Dana White ilmoitti St. Pierren tekevänsä paluunsa keskisarjan mestaria Michael Bispingiä vastaan. Toukokuussa 2017 White ilmoitti ottelun olevan peruttu, kun UFC ja Bisping halusivat ottelun käytävän UFC 213 -tapahtumassa heinäkuussa. St. Pierre ilmoitti kuitenkin kärsivänsä silmävammasta, eikä kykenisi ottelemaan ennen kuin marraskuussa. Kaksikko oli edelleen halukas ottelemaan toisiaan vastaan, mutta Bispingin oli määrä otella sitä vastoin keskisarjan tilapäismestaria Robert Whittakeria vastaan. St. Pierren oli sitä vastoin määrä otella Tyron Woodleyta tai Demian Maiaa vastaan välisarjan mestaruudesta. Whittakerin loukkaantunutta St. Pierre otteli Bispingiä vastaan keskisarjan mestaruudesta 4. marraskuuta 2017. Hän voitti mestaruuden kolmannessa erässä takakuristuksella. St. Pierrestä tuli samalla UFC historian neljäs ottelija, joka on kyennyt voittamaan mestaruuden kahdessa eri painoluokassa.
Hallituksen esitys

Hallituksen esitys (lyhenne HE) on Suomen Perustuslain 70 §:n mukaan kansanedustajan aloitteen rinnalla toinen tapa, jolla lain säätäminen voi tulla eduskunnassa vireille. Käytännössä valtaosa laeista hyväksytään hallituksen esityksen pohjalta. Hallituksen esitykset valmistellaan Valtioneuvoston ministeriöissä. Esityksen antamisesta Valtioneuvosto päättää yleisistunnossaan.
Hallituksen esitys on vakiomuotoinen rakenteellinen asiakirja, jossa on lyhyt selostus esityksen pääasiallisesta sisällöstä, yleisperustelut, yksityiskohtaiset perustelut, lakiehdotukset ja, jos kyse on aiemman lain muutoksesta, myös rinnakkaistekstit.
Hallituksen esitysten sisältöä pidetään heikosti velvoittavana oikeuslähteenä, joka sisältää lainsäätäjän tarkoituksen silloin kun eduskunta on hyväksynyt lakiesityksen hallituksen esittämässä muodossa.
Oikeuspoliittisen tutkimuslaitoksen kesällä 2011 julkaiseman selvityksen mukaan eduskunnan valiokunnat hyväksyvät vähän yli puolet hallituksen lakiesityksistä sellaisenaan ja ilman muutoksia. Vajaaseen puoleen esityksistä valiokunnat esittävät jonkinlaisia muutoksia. Lakiehdotusten sisältöä koskevat muutokset lähinnä täsmentävät ja täydentävät hallituksen esityksiä, mutta eivät muuta merkittävästi niiden asiasisältöä. Huomattava osa muutoksista koskee lakiehdotusten kieltä ja teknisiä seikkoja.
Fran Walsh

Fran Walsh vuonna 2019.
Frances Rosemary Walsh on uusiseelantilainen elokuvakäsikirjoittaja ja -tuottaja sekä muusikko. Hän on ollut vuodesta 1987 saakka ohjaaja Peter Jacksonin kanssa avosuhteessa, ja siitä lähtien ollut mukana Jacksonin jokaisessa elokuvassa käsikirjoittajana ja usein myös tuottajana. Hän sai kolme Oscar-palkintoa elokuvasta Taru sormusten herrasta: Kuninkaan paluu (2003).
Walshilla on Jacksonin kanssa kaksi lasta.
Valikoitu filmografia

Meet the Feebles (1989)
Aivokuollut (Braindead) (1992)
Taivaalliset olennot (Heavenly Creatures) (1994)
Jack Brown Genius (1994)
Kummituskopla (The Frighteners) (1996)
Taru sormusten herrasta: Sormuksen ritarit (Lord of the Rings: Fellowship of the Ring) (2001)
Taru sormusten herrasta: Kaksi tornia (Lord of the Rings: The Two Towers) (2002)
Taru sormusten herrasta: Kuninkaan paluu (Lord of the Rings: Return of the King) (2003)
King Kong (2005)
Oma taivas (The Lovely Bones) (2009)
Hobitti – Odottamaton matka (The Hobbit: An Unexpected Journey) (2012)
Hobitti – Smaugin autioittama maa (The Hobbit: The Desolation of Smaug) (2013)
Hobitti – Viiden armeijan taistelu (The Hobbit: Battle of the Five Armies) (2014)
Mortal Engines (2018)
Aiheesta muualla

Fran Walsh Internet Movie Databasessa. (englanniksi)
Barnes, Brooks: Middle-Earth Wizard’s Not-So-Silent Partner The New York Times.  30.11.2012. (englanniksi)
Halvorsen

Halvorsen on muun muassa seuraavien henkilöiden sukunimi:
Birger Halvorsen (1905–1976), norjalainen korkeushyppääjä
Einfrid Halvorsen (s. 1937), norjalainen työväenpuolueen poliitikko
Harald Halvorsen (1878–1965), norjalainen voimistelija
Johan Halvorsen (1864–1935), norjalainen taidemusiikin säveltäjä, kapellimestari ja viulisti
Kristin Halvorsen (s. 1960), norjalainen sosialistisen vasemmistopuolueen poliitikko
Kristoffer Halvorsen (s. 1999), norjalainen maantiepyöräilijä
Magnus Halvorsen (1853–1922), norjalainen poliitikko
Tero Halvorsen, suomalainen tietokirjailija ja levytuottaja
Tor Halvorsen (1930–1987), norjalainen työväenpuolueen poliitikko.
| --- | --- |
: Tällä täsmennyssivulla luetellaan henkilöitä, joilla on sama sukunimi.
HMS Broke (D83)

| HMS Broke |
| --- | --- |


Aluksen vaiheet
Rakentaja:  John I. Thornycroft and Company, Woolston Pembroken telakka
Kölinlasku:  marraskuu 1918
Laskettu vesille:  16. syyskuuta 1920
Palveluskäyttöön:  20. tammikuuta 1925
Poistui palveluskäytöstä:  haaksirikkoutunut 9. marraskuuta 1942
Tekniset tiedot
Uppouma:  1 579 t (standardi) 2 041 t (max)
Pituus:  100,3 m (kokonaispituus)
Leveys:  9,6 m
Syväys:  3,73 m
Koneteho:  40 000 hv
Nopeus:  36 solmua
Miehistöä:  183
Aseistus
Aseistus:  5 x BL 4,7"/L45 Mk I -tykkiä 1 x 3" 20 cwt -ilmatorjuntatykki 2 x QF 2 naulan (40 mm) -ilmatorjuntatykkiä 6 x 21" (533 mm) torpedoputkea
HMS Broke (viirinumero D83) oli Britannian kuninkaallisen laivaston Shakespeare-luokan laivueenjohtaja toisessa maailmansodassa.
Valmistus

Alus tilattiin huhtikuussa 1918 John I. Thornycroft and Companylta Woolstonista, missä köli laskettiin marraskuussa 1918. Alus laskettiin vesille 16. syyskuuta 1920 nimellä HMS Rooke Hollantia vastaan käytyjen sotien aikaisen Vigonlahden taistelun voittajan kontra-amiraali Sir George Rooken mukaan, mutta nimi vaihdettiin huhtikuussa 1921 HMS Brokeksi amiraali Broken mukaan. Alus valmistui vasta 1925 Pembroken telakalta, jonne se oli siirretty viimeisteltäväksi.
Palvelus

Syyskuussa 1939 alus liitettiin toisen maailmansodan alkaessa saattuetehtäviin läntisen reitin alueelle (engl. Western Approaches Command) Plymouthiin. Alus suojasi Gibraltarille matkaavia ja sieltä saapuvia saattueita sekä Etelä-Atlantin reitillä matkaavia saattueita.
Kesäkuussa alus osallistui liittoutuneiden joukkojen evakuointiin Euroopan mantereelta St. Nazairesta sekä Biskajanlahden satamista operaatio Cyclessä. Alus liitettiin heinäkuussa 6. saattajaryhmään palaten saattuetehtäviin. Seuraavien puolentoista vuoden aikana alus suojasi 30 pohjois-etelä suuntaista saattuetta, joista kaksi joutui sukellusveneiden hyökkäysten kohteeksi, sekä 27 itä-länsi suuntaista saattuetta, joista seitsemän joutui hyökkäyksen kohteeksi. Se osallistui kahteen merkittävään saattuetaisteluun.
Maaliskuussa 1941 alus suojasi saattuetta SL41, joka joutui sukellusveneiden hyökkäyksen kohteeksi. Saman aikaisesti merellä olivat Saksan laivaston taisteluristeilijät Gneisenau ja Scharnhorst operaatio Berliinissä. Saattueesta upposi 8. maaliskuuta kuusi rahtialusta. Elokuussa 1942 alus suojasi saattuetta SC94, josta sukellusveneet upottivat yksitoista alusta ja saattajat upottivat kaksi sukellusvenettä kuuden päivän taistelussa. Broke oli saattajien johtoaluksena kolme viimeistä päivää.
Alus osallistui 8. marraskuuta operaatio Terminaliin, joka oli osa liittoutuneiden Pohjois-Afrikan maihinnousua operaatio Soihtua. Alus laski yhdessä HMS Malcolmin kanssa jalkaväkeä maihin suoraan Algerin satamaan, jotta satamalaitteita ei kerettäisi hävittää. Malcolm ei kyennyt toimittamaan joukkoja maihin, mutta Broke sai joukkonsa maihin. Aluksen vetäytyessä satamasta siihen osui rannikkopatterien tuli. HMS Zetland otti pahoin vaurioituneen aluksen hinaukseen, mutta se upposi kaksi päivää myöhemmin 10. marraskuuta.
Faf du Plessis

Francois ”Faf” du Plessis (s. 13. heinäkuuta 1984 Pretoria, Transvaalin provinssi) on eteläafrikkalainen kriketinpelaaja.
Oikealta heittävä ja lyövä Du Plessis on kuulunut Etelä-Afrikan maajoukkueeseen vuodesta 2011 lähtien. Hän korvasi AB de Villiersin elokuussa 2017 maajoukkueen vakituisena kapteenina kansainvälisen kriketin kaikissa pelimuodoissa. T20-maaotteluissa hän oli toiminut kapteenina vakituisesti jo helmikuusta 2013 lähtien.
T20-kriketin Indian Premier Leaguessa du Plessis on pelannut vuodesta 2011 lähtien. Vuosina 2016–2017 du Plessis edusti Rising Pune Supergiantsia, jota ennen ja jälkeen hän on pelannut Chennai Super Kingsissä.
Haaveillaan

| ”Haaveillaan” Ilpo Kaikkonen |
| --- | --- | --- |

Singlen tiedot
 Julkaistu: 24. huhtikuuta 2013
 Formaatti: CD
 Tyylilaji: pop
 Kesto: 03.06
 Levy-yhtiö: AXR Music
Ilpo Kaikkosen muut singlet
| ”Mannerheimintiellä” 2013 | ”Haaveillaan” 2013 | ”Ketä pitäs syyttää?” 2013 |
Haaveillaan on Ilpo Kaikkosen single, joka julkaistiin 24. huhtikuuta 2013.
Kappaleet

Haaveillaan – 3.06
Aiheesta muualla

Haaveillaan lastm.fm -sivustolla